cyanic-selkie/wikianc huggingface dataset:
Midterhuken
På andre siden av Van Keulenfjorden ligger kulturminnet Lægerneset, som også har fullt ferdselsforbud.
Midterhuken ligger midt i en subduksjonssone som minner om hva vi finner i det nordvestlige terreng, og i en nord-sør sone har subduksjonen trolig skjedd etter midten av ordovicium – altså ved starten av den kaledonske fjellkjedefoldingen nettopp da Laurentia-Grønland og Baltica støtte sammen her oppe. Den endelige kollisjonen i silur skapte foldinger som viser seg i en tydelig fargerik, sterkt foldet struktur som dekker hele fjellsiden av Midterhuken.
Tommaso Badia
Tommaso Badia (født 10. desember 1483 i Modena i Italia, død 6. september 1547 i Roma) var en av den katolske kirkes kardinaler.
Han ble en av sin tids lærdeste dominikanere. Han tilrådde paven å godkjenne jesuittordenen, og var kardinal Gasparo Contarinis teologiske rådgiver og disputant mot lutherdommen ved riksdagen i Worms i 1540, og året etter i Regensburg.
Han ble kreert til kardinal av pave Paul III den 2. juni 1542, men avslo utnevnelse til biskop av Urbino. Han arbeidet i bakgrunnen for Tridentinerkonsilet med teologiske betenkninger, og utgav skrifter mot Martin Luthers lære.
Nicaragua under Sommer-OL 1976
Nicaragua under Sommer-OL 1976. Seksten sportsutøvere fra Nicaragua deltok i seks sporter under Sommer-OL 1976 i Montréal. Det var tredje gangen som Nicaragua deltok i et OL, de vant ikke noen medaljer
Salsette
Salsette (साष्टी) (portugisisk: Salsete, Marathi: Sashti (साष्टी)) er en øy i staten Maharashtra på Indias vestkyst. Storbyen Mumbai (tidligere Bombay) og byen Thane ligger på øya, noe som gjør den til den 14. mest folkerike øya i verden.
Pentatonisk skala
En pentatonisk skala (fra gresk πεντα, penta, «fem») er en musikalsk skala med fem toner per oktav i motsetning til en heptatonisk skala (syv toner) skala som for eksempel dur.
Pentatoniske skalaer er svært vanlige og finnes over hele verden, som i keltisk folkemusikk, ungarsk folkemusikk, vestafrikansk musikk, afrikansk-amerikanske spirituals, jazz, amerikansk blues og rock, bluegrass (hvor blant annet Bill Monroes komposisjon Jerusalem Ridge er nevnt som et typisk eksempel), samisk joik, barnesanger, den greske tradisjonelle musikken og sanger fra Epirus i det nordvestre Hellas og musikken i Sør-Albania, philippinsk Kulintang, melodier fra Korea, Malaysia, Japan, Kina, India og Vietnam (inkludert folkemusikken i disse landene), den andinske musikken, den afro-karibiske tradisjon og polsk musikk fra Tatra-fjellene. Også vestlige klassiske komponister, som franske Claude Debussy, har brukt pentatoniske skalaer. Av instrumenter er blant annet Great Highland-sekkepipe og det etiopiske strengeinstrumentet krar som er stemt i pentatonisk skala.
Hemitonisk og anhemitonisk
Etnomusikologi klassifiserer vanligvis pentatoniske skalaer som enten hemitoniske eller anhemitoniske. Hemitoniske skalaer inneholder én eller flere halvtoner, anhemitoniske skalaer inneholder ingen halvtoner.
Det finnes pentaton-dur og -moll. Pentaton moll i C ville fått tonene: C, Eb, F, G og Hb. Pentaton dur i C ville fått tonene C, D, E, G og A.
Tarcisio Bertone
Tarcisio Bertone (født 2. desember 1934 i Romano Canavese i Italia) var fra 15. september 2006 til 15. oktober 2013 kardinalstatssekretær i den romerske kurie, fra april 2007 dessuten camerlengo, og er emeritert erkebiskop av Genova.
Tomahawk
Tomahawk er en indianerøks i form av en håndøks med et rett skaft. Navnet kom inn i engelsk språk på 1600-tallet som en translitterasjon av et ord på powhatan, et algonkinske språk i Virginia.
Tarcisio Bertone
Bakgrunn
Etter skolegang trådte han i 1950 inn i salesianerordenen Don Bosco, og studerte filosofi og teologi i Torino og Roma. Han fikk læremyndighet i teologi med et arbeide om toleranse og religiøs frihet og tok doktorgraden i kanonisk rett med et arbeide om pave Benedikt XIV.
Tomahawk
Tomahawker var et generelt redskap og våpen som ble benyttet både av indianere, urbefolkningen i Nord-Amerika, og de europeiske kolonistene, og ble ofte benyttet som et håndvåpen og et kastevåpen. Opprinnelig var øksehodet laget av stein, men senere ble det benyttet hoder av jern eller messing. Tomahawker av metall var opprinnelig basert på bordingsøkser benyttet av den britiske marine som siden ble brukt som varer i byttehandel med indianere.
Tarcisio Bertone
Prest
Han ble presteviet i 1960, og arbeidet i mange år som professor i moralteologi ved salesianernes høyskole i Roma. Samme sted underviste han mellom 1976 og 1990 også i kanonisk rett og hadde ledelsesoppgaver ved fakultetet. Han holdt gjesteforelesninger ved Lateranuniversitetet, og var sjelesørger i flere romerske menigheter.
Ensilering
Ensilering av direkte høstet gras
Direkte høstet gras har lavt tørrstoffinnhold, og legges i silo rett etter høsting. Det at det er såpass høy vannaktivitet kan gjøre sitt til at pH ikke synker raskt nok til å forhindre vekst av uønskede mikroorganismer som enterobakterier og klostridier. Enterobakteriene er lite syretolerante og forsvinner med en gang pH blir lav, mens klostridiene kan gå over fra bakterieform til sporeform ved lav pH hvis nedgangen i pH er for treg. Enterobakteriene danner etanol og klostridiene smørsyre. Begge disse endeproduktene forringer surfôrets kvalitet betraktelig og kan gjøre det uspiselig. Et stort tap som kan forekomme ved direkte høsting er pressaftap. Dette begynner allerede ved høsting med fôrhøster ute på jordet, men blir størst inne i siloen. i dag er det påbudt å samle opp pressaften, ettersom den er sterkt foruerensende. Pressaften inneholder mye tørrstoff og er en viktig næringskilde i surfôret. Det at det samles opp gjør at tapet blir litt mindre i dag enn tidligere. Pressaft brukes ofte som fôr til ungdyr, gris og melkekyr.
Tomahawk
Beskrivelse
Skaftet på en tomahawk er vanligvis mindre enn 60 cm (2 fot) i lengde, tradisjonelt gjort i hickory, ask eller lønn. Øksehodet veide fra 260 til 570 gram, med en skjærekant som var bredere enn resten av hodet. Banen eller bakhodet på øksehodet kan ha en liten hammer, en spiss eller ganske enkelt rundet av. Tomahawker med steinhoder var vanligvis gjort av polert kleberstein, og dekorert inngraveringer som ble benyttet i en del indianske ritualer. Disse kunne ha en pipehode gravd inn i øksens bakhode og et hull boret ned i midten av skaftet slik at man kunne røyke tobakk gjennom tomahawken. Det har også eksistert metallversjoner av denne uvanlige pipen. Tomahawker som også var piper er gjenstander som er unike for Nord-Amerika - skapt av europeere som handelsobjekter, men ofte benyttet som gaver ved diplomatiske utvekslinger. De var mektige symboler som europeere og indianere hadde når de møttes, hvor den ene enden var fredspipen og den andre krigsøksen.
Tarcisio Bertone
Biskop
I 1991 utnevnte pave Johannes Paul II ham til erkebiskop av Vercelli, som han var overhyrde for frem til 1995. Mellom 1995 og 2002 var han sekretær for Kongregasjonen for troslæren og var dermed «høyre hånd» for Joseph Ratzinger.
God Is Love: The Gospel Sessions
God Is Love: The Gospel Sessions er det 7. studioalbumet til Ann-Margret som ble gitt ut i 2001. Med seg på albumet har hun James Blackwood, The Jordanaires og The Light Crust Doughboys. Albumet ble nominert til en Grammy i kategorien "Best Southern, Country, or Bluegrass Gospel Album".
Tomahawk
Beskrivelse
I de franske koloniområdene i Nord-Amerika eksisterte det en meget annerledes formgivning av tomahawken, og som minner mer om oldtidens franciska, en europeisk kasteøks som ble assosiert i tidlig middelalder av det germanske folket frankere. Den ble også benyttet av både de franske bosetterne som av indianerne. På slutten av 1700-tallet benyttet den britiske hæren tomahawker hos deres kolonitropper under den amerikanske uavhengighetskrigen, både som et våpen i nærkamp og som et generelt redskap.
Ensilering
Ensilering av fortørket gras
Fortørket gras blir tørket ute på jordet til en viss tørrstoffprosent og er sterkt væravhengig. På bladene på graset finnes det små spalteåpninger (stomata) på undersiden. Disse regulerer fordamping av væske. Fortørkingen deles ofte opp i to faser. Den første intensive hvor vanntapet er stort, og den andre der et vokslignende lag (kutikula) beskytter spalteåpningene mot fordamping, slik at bladene holder på vannet. Ved bruk av en såkalt stengelbehandler på slåmaskinen (fingre som knekker graset slik at vokslaget brytes) kan man forhindre at denne fasen blir langvarig, noe som er veldig avgjørende for god surfôrkvalitet. Det er vikig med rask nedgang i pH, og dette får man når nedgangen i tørrstoff er betraktelig. Når bladene tørker ute på jordet, sprekker celleveggene og graset blir veldig sårbart for utvasking, og det mekaniske tapet av lettløselige fragmenter ved håndtering er massivt. Det at graset blir liggende ute på jordet kan medføre ekstra arbeid i forhold til vending o.l. Når graset plukkes opp fra bakken og kjøres inn må det kuttes godt. Hvis det ikke blir kuttet riktig kan dårlig pakking i siloen føre til stort porevolum og aerob ustabilitet i siloen som fører til treg nedgang i pH og fare for varmgang ved åpning. Hvis det blir kuttet i riktig lengde (2–5 cm) vil dette problemet opphøre. Fortørking gjør at man oppnår raskt aerob stabilitet i surfôrmassen og rask nedgang i pH. Dette gjør at miljøet inne i siloen er lite attraktivt for enterobakterier og klostridier. Så på mange måter gir fortørking bedre forutsetning for god fermentering i siloen.
Ensilering av fisk
Fiskeensilasje, eller ensilering av fisk, er en metode som brukes for å konservere fiskerester som senere skal brukes i fôr til oppdrettsfisk. Dette er en måte å gjøre seg nytte av restene fra fisken som ikke blir menneskemat ved at slo, fiskehoder og avskjær brukes som ingredienser i pellets. Ensileringen utføres ved at restene først blir kvernet, blandet med maursyre og deretter lagret på en tank. Maursyren hjelper både med konserverering og videre oppløsning av restene. Prosessanlegg for ensilering kan for eksempel finnes som ensilasjetanker ombord i skip eller i anlegg på land. Som for siloer i landbruket må man grunn av syrebruken utvise forsiktighet med arbeid i ensileringstanker for å minimere faren for helse-, brann- og eksplosjonsfare.
Tarcisio Bertone
Biskop
I 2002 ble han utnevnt til erkebiskop av Genova.
Ensilering
Fôropptak
Når det gjelder fôropptak så er det størst ved fôring på direkte høstet gras. Det kan ha noe med de massive mekaniske tapene en får ved fortørking, hvor man mister mange viktige lettfordøyelige fraksjoner. Dette gjør at mange foretrekker nettopp direkte høsting. Dessuten er det mindre tidkrevende og billigere enn fortørking og to-trinns høsting.
Tarcisio Bertone
Kardinal
Den 21. oktober 2003 ble han utnevnt til kardinalprest med titelkirken Santa Maria Auxiliatrice in via Tuscolana. Han ble av mange regnet som papabile ved konklavet i 2005.
Ensilering
Tilsetningsmidler
Ved ensilering kan det benyttes ulike tilsetningsmidler. De deles inn i gjæringstimulerende og gjæringshemmende. Gjæringsstimulerende midler hjelper de ønskede melkesyrebakteriene i bekjempelsen av mindre ønskelige biokjemiske og mikrobiologiske prosesser. Dette kan være inokulanter, sukkertilsetning og enzymer. Inokulanter er melkesyrer bla, da kun de homofermentative.
Tarcisio Bertone
Kardinal
Statssekretær: Den 15. september 2006 ble han utnevnt til Angelo Sodanos etterfølger som kardinalstatssekretær.
Ensilering
Tilsetningsmidler
De gjæringshemmende midlene går noe mer selektivt på å hemme uønskede mikroorganismer og forhindre gjæring av siloen (forhindre ved hjelp av syrer, salter og formaldehyd-lignende stoffer). Men de uorganiske syrene saltsyre, svovelsyre og fosforsyre skaper kun rask nedgang i pH, og forhindrer ikke de uønskede mikroorganismene. Derfor brukes de ofte sammen med formaldehyd-lignende stoffer. De organiske syrene maursyre, propionsyre, benzosyre m.fl. er ikke like sure som de uorganiske, men i tillegg til nedgang i pH så virker de også hemmende på de uønskede mikroorganismene. Dessuten viser forsøk at de har positiv påvirkning på fôropptaket.
Tarcisio Bertone
Kardinal
I april 2007 ble han dessuten utnevnt til pavelig camerlengo. I denne egenskap ledet han under sedisvakansen etter pave Benedikt XVIs fratreden i 2013 den katolske kirke.
Ensilering
Gassfare
Det er stor fare for gass under ensilering. Grunnen til det er at plantene som ensileres ikke er døde, og fortsetter med fotosyntesen hvor de bruker opp all lufta og danner karbondioksid. Det er derfor man lett kan kveles av oksygenmangel om man faller ned i en silo, eller bli dårlig av all karbondioksiden om man oppholder seg i en sånn plass. I tillegg vil enterobakteriene danne nitritt og nitrøse gasser som er usynlige, men blir grå i kontakt med oksygen. Disse er veldig farlige og kan forårsake lungeødem, blodstyrt og kroniske lungesykdommer. Se også gassfare i tårnsiloer
Tarcisio Bertone
Kardinal
Etter valget av pave Frans ble Bertone bekreftet den 16. mars 2013 i embedet som kardinalstatssekretær. Den 31. august 2013 aksepterte så den nye pave Bertones avskjeddsøknad med virkning fra 15. oktober 2013. Hans etterfølger ble Pietro Parolin.
FNs organisasjon for ernæring og landbruk
FNs organisasjon for ernæring og landbruk (FAO) (engelsk: Food and Agriculture Organization, fransk: Organisation des Nations unies pour l'alimentation et l'agriculture) er De forente nasjoner (FN) sin organisasjon for matsikkerhet og ernæring. Organisasjonen skal også samle og dele kunnskap om hvordan jordbruk, skogbruk og fiske kan forbedres og moderniseres, med særlig fokus på utviklingsland (u-land). Organisasjonens motto er fiat panis, latin for «la det bli brød».
Historie
Ideen bak en organisasjon som arbeider for økt kunnskap om matvaresikkerhet og ernæring er eldre enn FN selv. Allerede i 1905 ble det holdt en internasjonal konferanse i Roma. Der ble det Internasjonale Institutt for Landbruk stiftet – forløperen til det som senere skulle bli FAO.
Tarcisio Bertone
Episkopalgenealogi
Hans episkopalgenealogi er:
FNs organisasjon for ernæring og landbruk
Historie
Det første møtet for FAO var i Quebec i 1945. Gjentatte sultkatastrofer, spesielt på 1970-tallet og nå de senere årene viser viktigheten og betydningen av en organisasjon som har kunnskap om matvaresikkerhet og matproduksjon.
Arbeid
Siden grunnleggelsen i 1945 har FAO i særlig grad fokusert på utvikling av landområdene som er hjemsted for 70 prosent av verdens fattige og sultne mennesker. FAOs aktiviteter følger fire strategier:
FAOs underorganisasjon for bærekraftig utvikling (SD) driver rådgiving til regjeringer om integrert regulering, planlegging og styring av naturressurser. Den koordinerer organisasjonens implementering av Rio-toppmøtets Agenda 21, de globale miljøkonvensjoner om biologisk mangfold, klimaforandringer og ørkendannelse fra 1992.
SD koordinerer også det tverrfaglige programmet innenfor økologisk dyrkning, fremmer landbrukets hensyn til økosystemer og også bæredyktige energistrategier og -teknologier, og hjelper utviklingslandene med å anvende fjernovervåkning, agrometeorologi og geografiske informasjonssystemer, slik at de kan styre naturressursene og overvåke tilstanden til dyrket mark.
Generaldirektør
José Graziano da Silva fra Brasil er siden januar 2012 generaldirektør for FAO. Han etterfulgte Jacques Diouf fra Senegal som førte organisasjonen fra 1994 til 2011.
Cosma Shiva Hagen
Cosma Shiva Hagen (født 17. mai 1981 i Los Angeles, California) er en tysk skuespillerinne.
Hun er datter av sangerinnen Nina Hagen og musikeren Ferdinand Karmelk. Hennes bestemor er skuespilleren og sangerinnen Eva-Maria Hagen som dannet par med visesangeren og poeten Wolf Biermann.
Cosma har vært delaktig på både film-, teater- og musikkscenen, og er mest kjent i den tysksproglige verden. Hun taler flere sprog flytende.
Kjemisk substans
En kjemisk substans eller et kjemisk stoff er enhver materiell substans brukt i eller brakt tilveie gjennom en kjemisk prosess. Det kan være et grunnstoff, en forbindelse eller en blanding av dette:
Begrepet kjemikalie kan vise til enhver kjemisk substans, selv om det i populær språkbruk menes «et produkt av den kjemiske industrien». Kjemikalier forekommer i naturlig tilstand eller fremstilles industrielt. En del stoffer kan ha viktige funksjoner i produksjonsprosessen eller i ferdig bearbeidede produkter. Andre oppstår som forurensninger i selve tilvirkningsprosessen. Noen kjemiske stoffer, for eksempel sink og kobber, er helt nødvendige for mennesker og dyr i lave konsentrasjoner.
Farlige kjemikalier omfatter kjemiske stoffer og stoffblandinger som kan medføre helse-, miljø-, brann- eller eksplosjonsfare. Miljøgifter er kjemikalier som er lite nedbrytbare, kan hope seg opp i levende organismer og er giftige.
Kjemikalier brukes i mange forskjellige produkter og produksjonsprosesser. Enkelte kjemikalier kan forårsake skader på helse og/eller miljøet og kan inngå i produkter vi ikke er vant til å forbinde med helse- og miljøfare, for eksempel tekstiler, møbler, elektronisk utstyr, byggevarer og kosmetiske produkter. I hvilken grad et gitt stoff forårsaker negative effekter på helse og miljø, avhenger av de konsentrasjonene stoffet forekommer i og hvordan man blir eksponert for stoffet.
Storå (Västmanland)
Storå er et tettsted i Lindesberg kommune i Örebro län i landskapet Västmanland i Sverige. I 2010 hadde tettstedet 1 933 innbyggere.
Pavlos av Hellas
Pavlos, titulær konge av Hellas, prins av Danmark (født 20. mai 1967) er den eldste sønnen til dronning Anne-Marie og Konstantin II av Hellas, som var konge av Hellas fra 1964 til 1973, til det greske monarkiet ble avskaffet. Hans tittel siden 2023 har vært titulær konge av Hellas, som betyr at det kun er symbolsk.
Etter kong Konstantins død er Pavlos den greske tronens tronpretendent.
Pavlos er prins Sverre Magnus av Norges fadder.
Familie
Etter noen år i Italia flyttet familien til London, der de fremdeles er bosatt. I 1995 giftet han seg med Marie-Chantal Miller. De har fem barn sammen: Maria Olympia (f. 1996), Constantine-Alexios (f. 1998), Achileas-Andreas [f. 1999), Odysseas-Kimon (f. 2004) og Aristidis-Stavros (f. 2008).
Frövi
Frövi er et tettsted i Lindesberg kommune i Örebro län i landskapet Västmanland i Sverige. I 2010 hadde tettstedet 2 516 innbyggere.
Lemstova
Lemstova – innen vestlandsk byggeskikk særlig utbredt på 1800-tallet. Bolighus bygd opp av to laftekasser av normert lik størrelse og med et skot imellom. Skotet ble brukt til kjøkken og arbeidsværelse på kalde dager, mens den ene laftekassen var hverdagsstue og den andre finstue som kun ble oppvarmet i anledninger. Hele konstruksjonen har en ytterhud i form av plank. Da man gikk over fra røykovnen til pipe kunne man ha lem i overetasjen. Lemmen eller loftet ble brukt som soveværelser, og ga isolerende effekt til etasjen under.
Aladár Kovácsi
Aladár Kovácsi (født 11. desember 1932 i Budapest, død 8. april 2010) var en ungarsk sportsutøver som deltok i de olympiske leker 1952 i Helsingfors.
Kovácsi ble olympisk mester i moderne femkamp under Sommer-OL 1952 i Helsingfors. Han var med på det ungarske laget som vant lagkonkurransen foran Sverige og Finland. De andre på laget var Gábor Benedek og István Szondy.
Tomahawk (andre betydninger)
Tomahawk har flere betydninger:
Basjkortostan
Basjkortostan er en av Russlands republikker og ligger i den sørlige delen av Uralfjellene og det omliggende slettelandet.
Republikken grenser mot Tatarstan, Udmurtia, Perm kraj og Sverdlovsk oblast i nord, Tsjeljabinsk oblast i øst og Orenburg oblast i sør og vest.
Byer
Ufa med 1,115,560 innbyggere (2017) er hovedstad i Basjkortostan. Dette er Russlands 11. største by.
Leszek Balcerowicz
Leszek Henryk Balcerowicz (født 19. januar 1947) er en polsk økonom og politiker. Han var sentralbanksjef for Polens nasjonalbank fra 2001 til 2007, da Sławomir Skrzypek overtok.
Han har tidligere vært visestatsminister og finansminister, og ble i november 2005 tildelt Polens høyeste utmerkelse, «Den hvite ørns orden», for sitt arbeide med å videreutvikle Polens sentralbank og økonomiske system.
Max Romeo
Max Romeo (født Maxwell Livingston Smith 22. november 1947 i St. D`Acre i St. James på Jamaica) er en jamaicansk roots reggaeartist og låtskriver. Han har i over fire tiår vært en revolusjonær artist og talsmann for Rastafar-I.
Max Romeo flyttet hjemmefra allerede da han var 14 år gammel for å jobbe på en sukkerplantasje. Da han var 18 år vant han en talentkonkurranse og flyttet til hovedstaden Kingston i håp om en karriere innenfor musikk.
I 1965 dannet Max Romeo vokaltrioen Emotions sammen med Kenneth Knight og Lloyd Shakespeare. Emotions utga flere singler, som blant annet «(Buy You) A Rainbow», men i 1968 bestemte Max Romeo seg for å satse på egen solokarriere. Han dannet bandet The Hippie Boys som like etterpå skiftet navn til The Upsetters. Max Romeo og The Upsetters gjorde en rekke opptak med den verdenskjente jamaicanske produsenten Lee «Scratch» Perry.
Det var sammen med The Uppsetters og Lee «Scratch» Perry at Max Romeo spilte inn noen av sine mest kjente låter, bandt annet «One Step Forward» og «Chase the Devil».
Etter suksessen med The Upsetters og Lee «Scratch» Perry signerte Max Romeo platekontrakt med plateselskapet Island Records. Max Romeos reggaehiter hadde ikke bare slått stort an på Jamaica, men også i Storbritannia. Albumet War ina Babylon ble sluppet i 1976 og ble en stor suksess.
I 1978 flyttet Max Romeo fra Kingston til New York City i USA. Her skrev han musikalen Reggae sammen med Michael Butler (forfatteren og låtskriveren til musikalen Hair), hvor Max Romeo selv spilte hovedrollen. På begynnelsen av 1980-tallet samarbeidet Max Romeo en del sammen med Rolling Stones. Max Romeo korer på Rolling Stones-albumet Emotional Rescue, og i 1981 spilte Rolling Stones' gitarist Keith Richards gitar på Max Romeos album Holding Out My Love to You. Max Romeo og Keith Richards produserte albumet sammen.
Olaf Messel
Olaf Theodor Messel (født 17. februar 1935 i Oslo, død 29. november 2011 ) var en norsk politiker for Demokratene, der han en periode var nestleder under partileder Vidar Kleppe. Han var også en av stifterne av partiet. Under partiets sentralstyremøte 28. juni 2009 ble Messel valgt som leder for den nye senioravdelingen i partiet. Han var tidligere medlem av FrP. Messels hovedområde var eldrepolitikk.
Max Romeo
Senere gjennom 1980-, 1990- og 2000-tallet var Max Romeo mye i USA og Storbritannia. Han fikk da utgitt en rekke album og er fortsatt en aktiv reggaeartist.
Ørjan Burøe
Rolv Ørjan Burøe (født 8. juli 1974 på Geilo) er en norsk komiker som er kjent for sine opptredener både på scenen og på TV. Han har jobbet som stand-up-komiker siden 1990-tallet og har hatt sentrale roller i TV-programmer som Judas (2003) og Splitter pine gal (2006). Han har også jobbet som programleder i Frokostshow på Radio1.
Burøe har jobbet som komiker siden 1997. Han har jobbet en del sammen med Terje Sporsem og sammen har de blant annet satt opp forestillingene «Tro håp og kjærringer» (Tjøme 2002) og «Nesten kjent fra tv» (Kragerø 2004). De var også sammen om TV-serien Judas. Han har satt opp to soloforestillinger, Fordommer (2016 til 2018) og Store Gutter Gråter Ikke (2019 til 2021).
Burøe var gift med bloggeren Marna Haugen, kjent for bloggen Komikerfrue. De har begge vært med i TV 2 Livsstil-serien Bloggerne.
World Mission Prayer League
The World Mission Prayer League er en amerikansk-luthersk misjonsorganisasjon som driver arbeid i 16 land. Mesteparten av misjonsfeltene er konsentrert om Asia, men organisasjonen har også engasjement i Afrika, Europa og Latin-Amerika. I tillegg drives indremisjonsarbeid i USA og Canada.
The World Mission Prayer League begynte sitt arbeid i Asia i 1891 som Den amerikanske Santalmisjonen. De første misjonærene ble sendt til India i 1904 – og organisasjonen opprettholder fortsatt misjonsvirksomhet blant santalene i Bangladesh og i nåværende Bihar. Misjonsarbeidet i det sydlige området av den tidligere delstaten, Jharkhand, opprettholdes av skandinavisk santalmisjon (Normisjon og Danmission).
Lustymore Island
Lustymore Island (fra irsk: Loiste Mór) er ei øy i den nedre Lough Erne i Fermanagh, Nord-Irland.
På den nærliggende Boa Island ligger gravplassen Caldragh, som har en utskåret Janus-lignende figur. En annen figur ble ført til Caldragh i 1939 fra Lustymore Island.
Tidlig på 1900-tallet eide Lady Hunt fra Alberta i Canada Lusty Beg Island og Lustymore Island. Da hennes hus, Glenvar House, som lå på Lustymore Island, brant ned ved et uhell, flyttet hun til Tyskland.
Impregnering
Impregnering er en behandlingsprosess for å gjøre ulike materialer (for eksempel trevirke og tekstiler) motstandsdyktige mot vann og fuktighet. Det eksisterer ulike metoder.
Sveriges forsvar
Sveriges forsvar (svensk: Försvarsmakten) ligger under Forsvarsdepartementet. Hovedansvaret til Försvarsmakten er å trene opp og deployere fredsbevarende styrker i utlandet, mens de opprettholder Sveriges evne til å forsvare seg selv i tilfelle krig. Øverstkommanderende er Överbefälhavaren (ÖB), som etter Kongen er den høyeste militære offiser.
Impregnering
Man impregnerer treverk slik at de ikke skal trekke vann, og dermed forutsake råte.
Sveriges forsvar
Fram til slutten på den kalde krigen ble nesten alle mannlige innbyggere innkalt til verneplikt. I senere år har antallet mannlige rekrutter sunket dramatisk, mens antallet kvinnelige frivillige har økt noe. Rekrutteringen har dreid mot å finne de best motiverte rekruttene, ikke bare de som har de beste forutsetningene ellers for militærtjeneste. Alle soldater som tjenestegjør i utlandet er lovmessig pålagt å være frivillige. I 1975 var antallet vernepliktige 45 000. I 2003 var det nede i 15 000. Etter forsvarspreposisjonen i 2004 ble det klart at antallet skulle ned til mellom 5 og 10 tusen i året. Behovet for å rekruttere soldater som senere ville melde seg frivillig til utenlandstjeneste ble spesielt vektlagt. Antallet soldater som er mobiliserbare er rundt 60 000, mot rundt en million under den kalde krigen.
Impregnering
Tidligere brukte man CCA-impregnering på treverk i Norge, men det er nå forbudt. I gamledager brukte man tjære for å impregnere blant annet båter. Kreosot brukes blant annet til jernbanesviller og telefonstolper.
Tekstiler
Man kan impregnere klær og sko også, da ved å påføre kjemikalier som gjør dem vanntette. En annen ting som er vanlig å impregnere er telt og seil til båter. I riktig gamle dager brukte man barking på seil og tauverk.
CCA-impregnering
CCA-impregnering er en type impregnering for treverk.
Impregneringen er forbudt i Norge, men ble tidligere brukt i utstrakt grad til trykkimpregnering av treverk. Inneholder tildels store mengder giftige tungmetaller, som kobber (Cu), krom (Cr) og arsen (As), derav navnet CCA. Tre som er CCA-impregnert eller impregnert med kreosot, klassifiseres som farlig avfall og leveres inn på egne avfallsmottak.
Mauricio Soler
Juan Mauricio Soler Hernández (født 14. januar 1983 i Ramiriqui) er en colombiansk profesjonell landeveissyklist.
Habenichtbukta
Habenichtbukta er et sted med gamle russiske pomor-fangstanlegg, sannsynligvis fra 1600-tallet. Stedet ligger sørvest på Edgeøya, Svalbard. Stedet ligger under Kvalpyntfjellet og vendt ut mot Storfjorden. Det er totalt ferdselsforbud på stedet på grunn av kulturminnene.
Mauricio Soler
Han vant den 9. etappen i Tour de France 2007, og vant også klatretrøya. Året etter brøt han på 5.etappe
Soler lå på andreplass i sammendraget under Sveits rundt 2011 da han fløy inn i et gjerde. Han ble lagt i koma og ble liggende på sykehus i fire måneder. Seks måneder etter ulykken var han sterk nok til å reise hjem til Colombia.
Habenichtbukta
Det pågår en debatt mellom russiske og andre lands historikere om hvor gammelt anlegget er, og denne diskusjonen dreier seg om den generelle dateringen av de første pomor-russiske fangstbosettinger på Svalbard.
Panama under Sommer-OL 1976
Panama under Sommer-OL 1976. Åtte sportsutøvere, sju menn og en kvinne fra Panama deltok i fem sporter, boksing, bryting, friidrett, svømming og vektløfting under Sommer-OL 1976 i Montréal. De vant ikke noen medaljer.
Prevo
Prevo er en vulkan sentralt på øya Simusjir i Kurilene i Russland.
Hellestranda
Hellestranda er en bygd ytterst langs Vatnefjorden på østsiden, i Haram kommune på Sunnmøre, som er en del av Møre og Romsdal. Vatnefjorden strekker seg ut fra tettstedet Vatne og ender ut i Midfjorden. Hellestranda ligger ytterst langs ene siden av fjordarmen, og er delt opp i mindre grender som følger; Hofset, Nybø, Orvik byggefelt, Skogvollen, Orvika, og Helle. Bygda har eget vannverk, grendehus, småbåthavn, og frisør. Av sosiale sammenkomster har man småbåtlag, velforening, jaktlag, søndagsskole, jonsokkomité, og varierende arrangementer ved bygdas grendehus som tidligere var bygdas folkeskole. Der er flere gårdstun, men kun to av gårdene er i virke i dag.
I fjorden utenfor bygda har man øyene Orvikholmen, Løvøya, Meøya, og Tennøya. Fjellet ovenfor har følgende område (fra Vatne og ut fjorden) Hofsetsætra, Orviksætra, og fjellstrekket ender med et høydepunkt over bygda, kalt Hellenakken.
So You Think You Can Dance (UK)
So You Think You Can Dance er et britisk talentprogram innen dans som gikk to sesonger på BBC fra 2010 til 2011.
Format
De viste kun en auditionepisode fra forskjellige prøveuttak fra London og Manchester. Dansere som gikk videre, kom til Choreography Camp, der de måtte gjennom mange utfordringer. Der bestemte dommerne hvem som skulle bli de topp 14 danserne.
Deretter hadde de livesending 1, der danserne fikk en partner og en stil. Publikum stemte på favorittene, og de 2 parene med færrest stemmer måtte danse solo. Dommerne valgte hvem som måtte gå ut av jentene og guttene. Samme skjedde neste sending.
Fylkesvei 1778
Fylkesvei 1778 går mellom Bjørge og Arnkvern i Ringsaker kommune.
So You Think You Can Dance (UK)
Format
Livesending 3 og framover trakk danserne alltid en ny partner, og publikum stemte på individer. De 2 guttene og jentene med færrest stemmer måtte danse solo, og den dårligste gutten og jenten gikk ut, valgt av dommerne.
Fylkesvei 1778
Frem til 2019 hadde veien betegnelsen fylkesvei 91 (Hedmark).
Angelo Scola
Bakgrunn
Angelo Scolas far var lastebilsjåføren Carlo Scola, og moren var Regina Colombo. Han var den yngre av deres ro sønner; hans storebror Pietro døde i 1983. Habs videregående utdannelse var ved Manzoni-lyceet i Lecco, der han ble i ungdomsbevegelsen Gioventù Studentesca. Angelo Scola studerte katolsk teologi og filosofi i Milano og Fribourg (Sveits), og tok doktorgraden i begge fag.
Prest
Han ble presteviet 18. juli 1970 gor bispedømmet Teramo e Atri, og studerte videre i München og Paris, samtidig med at han var virksom i den italienske utgaven av avisen Rivista Internazionale Communio.
Mellom 1979 og 1982 var han vitenskapelig medarbeider ved den teologiske høyskolen i Freiburg, først ved lærestolen for politisk filosofi, senere ved lærestolen for moralteologi. Fra 1982 til 1991 arbeidet Scola som professor for teologisk antropologi ved det pavelige institutt for ekteskaps- og familiestudier og ved Lateranuniversitetet i Roma. Samtidig underviste han i kristologi. Fra 1987 var han sekretær for den syvende verdensbispesynoden.
Biskop
Scola ble bispeviet i 1991 og var i fire år biskop av Grosseto. I 1995 trådte han tilbake som biskop av Grosseto og ble president for det pavelige institutt for ekteskaps- og familiestudier. Fra 2002 til 2011, da han ble erkebiskop av Milano, var han patriark av Venezia.
Kardinal
Han ble utnevnt av pave Johannes Paul II til kardinalprest i 2003, med Santi XII Apostoli som tittelkirke. Scola gjaldt som papabile i pavevalget to år etter, da imidlertid kardinal Joseph Ratzinger den 19. april ble valgt (pave Benedikt XVI). Han var enda mer nevnt ved det påfølgende pavevalget, da istedet pave Frans ble valgt.
Den 28. juni 2011 urnevnte pave Benedikt XVI ham til erkebiskop av Milano. Han styrete dette erkebispedømmet til han av pave Frans ble innvilget å tre tilbake av aldersgrunner i 2017.
Angelo Scola ble en viden kjent teolog som forfattet mange bøker om teologi og pedagogikk i emner som for eksempel biomedisinsk etikk, teologisk antropologi, menneskets seksualitet og ektnskap. Hans bøker ble oversatt til en mengde språk. Dertil akrev han mer enn 120 artikler for vitenskapelige tidskrifter. Han grunnla det akademiske institutt Studium Generale Marcianum og tidskriftet Oasis som utkommer på italiensk, engelsk og arabisk.
Episkopalgenealogi
Hans episkopalgenealogi er:
Groschgården
Groschgården, som i dag heter Landkredittgården med adresse Karl Johans gate 45, ble tegnet av arkitekt Bernhard Christoph Steckmest. Bygningen stod ferdig 1897.
Bygningen
Bygningen har en spesiell komposisjon og materialbruk, og er utført i polykrom tegl og sandsten. Den har et hjørnetårn flankert av to gavler. Detaljeringen er inspirert av middelalderske stilforbilder (nyromansk stil), men gården har elementer fra flere stilperioder, i det som kalles historisme og som dominerte bygårder fra de siste tiårene av 1800-tallet. At den er en 1800-talls bygning, sees i etasjenes komposisjon og i de store butikkvinduer i de to nederste etasjene. I fasadens første etasje finnes arkitektens navn innhugget. Denne form for signering forekommer på svært få bygninger i Oslo.
Bygningen ble oppført på Byantikvarens gule liste i 1976 som verneverdig.
Likneset
Likneset er et nes nord i Kennedybukta i Smeerenburgfjorden, beliggende vest på Vasahalvøya i Albert I Land, nordvestre Spitsbergen på Svalbard. Her er en gravplass for hvalfangst-samfunnene som opererete i Smeerenburgfjorden fra 1600-tallet. Kystsletta her hadde tilstrekkelig jord og dybde til å hindre oppstigning av gravene under årstidsvariasjonene. Det finnes også noen rester av fangstanlegg, dyrefeller og en teltleir.
Det er totalt ferdselsforbud på stedet på grunn av kulturminnene.
Likneset og Kennedybukta på østkysten av Smeerenburgfjorden har bratte fjell i øst. Stedet ligger 5 km nordøst for Smeerenburg.
I 1973 ble stedet en del av Nordvest-Spitsbergen nasjonalpark. Sysselmannen på Svalbard inkluderte kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene.
Pinyin
Pinyin (Hanzi: 拼音; pīnyīn) er den offisielle metode i Kina for å transkribere mandarin, og har siden 1950-årene i Folkerepublikken Kina, og siden senest 1980-årene i resten av verden, vært den mest brukte metode for å skrive kinesisk som lydskrift. Systemet ble utviklet av en regjeringsnedsatt komite i 1950-årene, under ledelse av lingvisten Zhou Youguang.
I læreverk og oppslagsverk skrives gjerne stavelsens tonegang med aksenttegn
á = 2. tone, stigende tonegang
ǎ = 3. tone, fallende så stigende tonegang
à = 4. tone, fallende tonegang
Personer som har kinesisk som morsmål utelater vanligvis tegnsetting for tonegang, ettersom det for dem fremgår av sammenhengen. Fordi de fleste kinesiske ord forandrer betydning ved endring av tonegang, er det viktig for betydningen å markere korrekt tonegang.
Et hyppig brukt eksempel i denne forbindelse er hvordan stavelsen ma forandrer betydning alt etter tone.
Noen av Pinyins bruksområder
Pinyin har erstattet eldre transkripsjonssystemer som Wade-Giles i de fleste sammenhenger.
Zieglerøya
Zieglerøya er en øy med gamle fangstanlegg, beliggende i Tjuvfjorden, vest av Bjørnbukta syd på Edgeøya, Svalbard. Det er totalt ferdselsforbud på stedet på grunn av kulturminnene.
Liste over isbremmer i Antarktis
Dette er en liste over isbremmer i Antarktis.
Isbremmer dekker 44% av kystlinjen til det antarktiske kontinentet. Tilsammen dekker de et areal på om lag 1 541 700 km². De oppgitte arealene er forbundet med stor unøyaktighet, da størrelsen varierer over tid.
Isbremmene er listet nedenfor fra vest til øst, med start i den vestre delen av Dronning Maud Land.
Deltid
Deltid er når den ansatte jobber kortere arbeidstid enn hva full stilling er definert i enten lov- eller avtaleverk (tariffavtale).
Siden fulltid i Norge gjennom arbeidsmiljøloven er definert som 40-timers arbeidsuke, mens det gjennom tariffavtale er definert som 37,5-timers arbeidsuke, er deltid vanligvis det samme som å jobbe under 37,5- eller 40-timers uke. Mange arbeidssteder opererer i den sammenheng med prosentstillinger/brøkdelsstillinger, noe som er vanlig i skift- og turnuspregede yrker.
Ufrivillig deltid
Dersom man ønsker å jobbe fulltid, men ikke får dette, er man deltidsledig (arbeidsledig). Arbeidsledighet defineres som et samfunnsproblem og høy bruk av deltid innen visse yrker er derfor et problem for samfunnet, siden den ansatte trekkes mellom å lete etter ny jobb, eller nøye seg med en lav stillingsbrøk. Bruk av deltid kan også ha form av misbruk av deltid, i det arbeidsgiver tildeler lav stillingsbrøk i arbeidskontrakten, og gjennom dette oppnår større grad av fleksibilitet, ofte er prisen for dette de ansattes usikkerhet omkring egen arbeidstid og dermed også inntekt.
Frivillig deltid
Frivillig deltid er når den ansatte selv ønsker å jobbe deltid. De vanligste eksemplene på dette er enten ungdom som tar seg jobb ved siden av studiene, eller fulltidsansatte som går ned i stilling for å gjøre annet ved siden av jobben (eksempelvis foreldre som vil tilbringe mer tid med barna.)
Annen bruk av begrepet
En noe annen bruk av begrepet er at man har en bibeskjeftigelse som normalt ville vært på fulltid, ved siden av jobben. Eksempelvis å «studere deltid».
Boeing Business Jet
Boeing Business Jet (BBJ) er en flytype utviklet av Boeing og General Electric, basert på Boeings modell 737‑700. (Det finnes også en nyere og større type av dette flyet, kalt Boeing Business Jet 2, basert på Boeing 737-800.)
Flyet har en non-stop rekkevidde på 6 000 nautiske mil, tilsvarende for eksempel fra Johannesburg til London eller Los Angeles til Paris. I april 2002 fløy en BBJ 6 854 nm fra Seattle til Jeddah.
BBJ har en topphastighet på 0,82 mach, en normalhastighet på 0,80 mach og en langdistansehastighet på 0,79 mach. Den kan fly i en høyde på 41 000 fot.
Det er 85 BBJ i tjeneste (pr. Mai 2006). To av flyene er i tjeneste i det australske flyvåpenet. US Air Force har også bestilt fly.
Kabinen kan innredes etter personlig ønske, for alt fra 8 til 149 passasjerer. Interiøret kan bestå av alt fra kontorer, konferanserom, stuer, spisestuer, soverom og bad. Det er to klimasoner, for passasjerer og besetning.
En Boeing BBJ er i drift på SAS interkontinentale rute Stavanger - Houston, flyet flys av PrivatAir for SAS i SAS kabin og flyet er malt opp i SAS farger, flyet tar inntil 44 passasjerer i kun forretningsklasse. Flyruten er Verdens lengste kommersielle flyvning med BBJ. Flyet har mellom 1 time og 20 minutter og 1 time og 40 minutter terminaltid ved Stavanger lufthavn, Sola. og Houston Intercontinental. Flyvningene finner sted 6 dager i uken, dagen ruten ikke flys benyttes til inspeksjon, kontroller og fortfarende vedlikehold etc. flyet får i tillegg ca. en ukes pasue i måneden da flyet får enda grundigere inspeksjoner og vedlikehold ved STS (Scandinavian Technical Services) på Sola.
Paradisfisk
Paradisfisk er en liten labyrintfisk som lever i dammer og rismarker fra Korea-halvøya til nord i Vietnam. Den er en populær akvariefisk, og en av de dyreartene som mennesker lengst har holdt i fangenskap. De ble importert til Europa allerede på 1800-tallet. Fiskene blir ca. 7,5 cm lange, og er ideelle eneboere i akvarier.
Eva-Maria Hagen
Eva-Maria Hagen (født 19. oktober 1934 i Költschen i Kreis Oststernberg i Tyskland som Eva-Maria Buchholz, død 16. august 2022) var en tysk skuespiller- og sangerinne, også kjent som DDRs Brigitte Bardot.
Paradisfisk
Paradisfisk er kan være aggressive mot mindre fisk eller artsfrender. I naturen lever de av insekter, bløtdyr og yngel. De er tolerante overfor et vidt temperaturområde. De tar det meste av fôr, men bør helst få ganske proteinrik føde.
Eva-Maria Hagen
Hagen var mellom 1965 og 1972 samboer med Wolf Biermann. Hun er dessuten mor til sangerinnen Nina Hagen, og bestemor til skuespillerinnen Cosma Shiva Hagen.
Paradisfisk
Det er lett å se forskjell på kjønnene, da hannene er mer fargerike og har lengre finner enn hunnene.
Eva-Maria Hagen
Filmografi (utvalg)
• 1957: Vergeßt mir meine Traudel nicht
Paradisfisk
Hannen bygger et skumrede, ofte støttet opp av plantemateriale. Deretter lokker han en hunn til redet, og hvis hunnen er fornøyd, vil fiskene «omfavne» hverandre og slippe egg og spermier i vannet. Hannen plukker opp de befruktede eggene mellom omfavnelsene, og spytter dem opp i skumredet, hvor han vil vokte eggene og yngelen til de er frittsvømmende.
Eva-Maria Hagen
Filmografi (utvalg)
• 1957: Spur in die Nacht
• 1958: Nur eine Frau
• 1959: Ware für Katalonien
• 1959: Weißes Blut
Farlig flukt
Farlig flukt er en roman av Margit Sandemo fra 1965. Originalens tittel var Et sommernattsdrama. Den gikk først som føljetong i Norsk Ukeblad samme år som den ble skrevet, men ble også utgitt som bok i serien Margit Sandemos beste føljetonger nr 8 i 1981, med kortromanen Draugens hånd i samme bind.
Eva-Maria Hagen
Filmografi (utvalg)
• 1960: Immer am Weg dein Gesicht (fjernsyn)
• 1960: Liebe auf den letzten Blick
Farlig flukt
Farlig flukt handler om lille snille godtroende Johanne, som ble utnyttet og brukt av sine omgivelser, en pike som har vanskelig for å si nei. Da hennes beste venninne, og romkamerat Mette, stjeler kjæresten hennes Willy, rømmer Johanne på landet, hvor hun skal passe onkelens tre hunder, mens han er på ferie i utlandet. På hytta i skogen blir hun naboer med tre gutter som vokter dammen, og blant dem er den mystiske Robin, som har en tragisk historie bak seg. Men plutselig en dag dukker Willy og Mette opp, og de har ikke bare godt i sinne, men jager Johanne for å få tak i en mikrofilm med fotografier fra Departementet, som Willy har tatt, og gjemt i en av sandalene til Johanne. Johanne og Robin utveksler gradvis en kjærlighet.
Eva-Maria Hagen
Filmografi (utvalg)
• 1960: Der schweigende Stern
• 1961: Das Kleid
• 1961: Italienisches Capriccio
• 1961: Gewissen in Aufruhr (fjernsyn)
Alminnelig inntekt
Skattesatsen for alminnelig inntekt for person- og bedriftsskatteytere er på 22 % i Norge, fra og med 2019. I Finnmark og Nord-Troms er skattesatsen 19,5 % for personlige skatteytere. Tidligere har den vært uforandret på 28% i mange år, den ble endret til 27% i 2015, 25 % i 2016, og ned til 24% i 2017. Deler av dette ble tatt igjen ved heving av trygdeavgiften og trinnskatten.
Pontiac
Pontiac er et amerikansk bilmerke, eid av General Motors (GM). Det har blitt solgt i USA, Canada og Mexico fra 1926 til 2010. I GM-stallen lå Pontiac midt på treet prismessig, og la vekt på mer sportslige verdier og gode kjøreegenskaper for en rimelig penge.
Alminnelig inntekt
Utregningen av alminnelig inntekt
Arbeidsinntekt
Pontiac
I 1926 introduserte GM Pontiac som en lavere priset versjon av deres Overland Motor Car-serie. Modellen ble først produsert i byen Pontiac i Michigan.
Eva-Maria Hagen
Filmografi (utvalg)
• 1962: Das grüne Ungeheuer (fjernsynsserie)
Rajkoke
Rajkoke (russisk: Райкоке, japansk: 雷公計島) er ei liten vulkansk øy med en diameter på om lag 2,5 km. Øya har en høyde på 551 meter over havet og hører til Kurilene i Russland. Vulkanen er fortsatt aktiv og det siste kjente utbruddet skjedde i 1924.
Alminnelig inntekt
Utregningen av alminnelig inntekt
+ Overføringer
Pontiac
Pontiac-logoen skulle opprinnelig forestille en pilspiss.
Paraguay under Sommer-OL 1976
Paraguay under Sommer-OL 1976. Fire mannlige sportsutøvere fra Paraguay deltok i fire sporter, friidrett, fekting, svømming og skyting under Sommer-OL 1976 i Montréal. Det var tredje gangen som Paraguay deltok i et OL, de vant ikke noen medaljer
Alminnelig inntekt
Utregningen av alminnelig inntekt
+ Kapitalinntekt
= Bruttoinntekt
- Inntektsfradrag
= Alminnelig inntekt
- Særfradrag
- Personfradrag (for personlige skatteytere)
= Grunnlag for beregning av kommune- og fylkesskatt og fellesskatt
Den endelige skatten vil bli redusert med størrelsen på skattefradragene, for eksempel BSU-fradraget.
Rajkoke
Rajkoke er en av fem store yngleplasser for stellersjøløver i Kurilene og har den største kolonien av havhest i Kurilene. Kaptein Henry James Snow rapporterte i 1883 at 15 000 nordlig pelssel holdt til på øya. Men alt i 1890-årene var det bare få igjen på grunn av rovdrift av pelsjegere. I dag er det ikke pelssel å finne på Rajkoke i det hele tatt.
Eva-Maria Hagen
Filmografi (utvalg)
• 1962: Die letzte Chance
• 1962: Fanny (fjernsyn)
• 1963: For eyes only (Streng geheim)
• 1965: Ohne Paß in fremden Betten
• 1965: Wolf unter Wölfen (fjernsyn)
• 1966: Reise ins Ehebett
• 1968: Stunde des Skorpions, fjernsynsserie
• 1967: Meine Freundin Sybille
• 1967: Die Fahne von Kriwoj Rog
• 1968: Tod im Preis inbegriffen
• 1968: Heroin
• 1971: Tod eines Millionärs
• 1972: Polizeiruf 110: Die Maske (fjernsynsserie)
• 1972: Polizeiruf 110: Minuten zu spät (fjernsynsserie)
• 1973: Polizeiruf 110: Siegquote 180 (fjernsynsserie)
• 1973: Die Legende von Paul und Paula
• 1973: Die Hosen des Ritters von Bredow
• 1974: Zum Beispiel Josef
• 1975: Heiraten/weiblich (fjernsyn)
• 1976: Liebesfallen
• 1976: Nelken in Aspik
• 1979: Gibbi – West Germany
• 1982: Marmor Stein und Eisen bricht
• 1982: Heimkehr nach Deutschland
• 1983: Christinas Mutter
• 1987: Warten auf Marie
• 1992: Herzsprung
• 1995: Novalis – die blaue Blume
• 1999: Eine Jugendsünde (fjernsyn)
• 1999: Die Seherin (Fernsehen)
• 1999: Für die Liebe ist es nie zu spät (fjernsyn)
• 1999: Ein Mann für gewisse Sekunden
• 1999: Von Fall zu Fall: Stubbe und die Seherin
Varmekolbe
En varmekolbe er et varmeelement for akvarier eller terrarier. De fleste varmekolber er kolber laget av glass, med varmeelementer nederst og en justerbar mekanisk termostat over dette. Øverst er kolben forseglet med en gummipakning.